Solidariteit Beweging sê steun toe aan teenkorrupsie-optog | Maroela Media
Die Solidariteit Beweging bestaan uit 18 instellings wat die vakbond Solidariteit, die burgerregte-organisasie AfriForum, die Federasie van Afrikaanse Kultuurvereniginge (FAK) en die maatskaplike instelling, Solidariteit Helpende Hand insluit. Die Solidariteit Beweging verteenwoordig sowat 310 000 gesinne.
Die optog word reeds ondersteun deur nege ander vakbonde en verskeie burgerlike instellings waaronder die menseregte-organisasie Section 27 en Outa.
Solidariteit het ook besluit dat hy die artikel 77-aansoek van NUMSA by Nedlac om die optog 'n beskermende protesaksie te maak, sal steun.
Die Solidariteit Beweging sal ook 'n uitnodiging van die voormalige hoofsekretaris van Cosatu, Zwelinzima Vavi, om deel van die reëlingskomitee te wees, aanvaar.
"Korrupsie is 'n probleem wat oor gemeenskappe strek en alle Suid-Afrikaners behoort saam te staan teen die probleem. Dit gaan 'n kragtige politieke boodskap uitstuur indien die burgerlike samelewing oor tradisionele verdelingslyne heen hieroor kan saamstaan. Ons nooi ander vakbonde en burgerlike organisasies uit om ook deel te neem aan die optog," het Dirk Hermann, bestuurshoof van Solidariteit, gesê.
Komaan mede burgers, kom ons vat die dag af en vat die regering aan!
Daardie ou op die foto praat nie van die optog nie. Hy wys eintlik net hoe koud die winter regtig is.
Die dag wanneer julle wit kinders wat die Afrikaner se naam hoog hou ondersteun, help ek julle !!
Dis die regte ding om te doen. ALMAL word deur korrupsie tot bankrotskap gevoer en hier is nou 'n geleentheid om EEN keer te wys dat ons dieselfde oor hierdie euwel voel. Maar wat doen die Afrikaner? Een hierbo is positief; een oorweeg; die ander steek die draak (met seksuele ondertone). Die dag sal kom dat die Afrikaner met sy rug teen die muur sal staan en dan sal hy geen keuse he as om te vlug (waarheen?) of te veg nie. Ek is IN.